

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ**

**ՆԱԽԱՐԱՐՈՒԹՅԱՆ ԳԼԽԱՎՈՐ ՔԱՐՏՈՒՂԱՐ**

|  |  |
| --- | --- |
| 0010, ք.Երևան-10, Մ.Մկրտչյան 5.Հեռ. 011-59-72-07. Ֆաքս 52-65-77Էլ. փոստ: secretariat@mineconomy.amՎեբ կայք: www.mineconomy.am | No«\_\_\_\_»\_\_\_\_\_\_\_\_\_\_\_\_\_2023թ |

***«Խաչ Արմ» ՍՊԸ-ն և «ԷԼԼ -ԳԱ-ՄԱՆ» ՍՊԸ-ն /կոնսորցիում/-ին***

***(Իրավ. hասցե՝ ՀՀ, ք. Երևան,***

***Ն․Չարբախ 11փ. տ.2)***

 ***էլ. փոստ՝ khach.arm.llc@gmail.com***

**Ծ Ա Ն ՈՒ Ց ՈՒ Մ**

***( ՀՀԷՆ-ԳՀԱՇՁԲ-22/66***-**635-22**  ***ծածկագրով պայմանագիրը միակողմանի լուծելու մասին)***

 ՀՀ Էկոնոմիկայի նախարարությունը (այսուհետ նաև՝ Պատվիրատու) և **«Խաչ Արմ» ՍՊԸ-ն ու «ԷԼԼ -ԳԱ-ՄԱՆ» ՍՊԸ-ն /կոնսորցիում/** (այսուհետ նաև՝ Ընկերություն) միջև 26.10.2022 թվականին կնքվել է «**ՀՀ էկոնոմիկայի նախարարության կարիքների համար վարչական շենքի սանհանգուցների վերանորոգման աշխատանքների»** կատարման թիվ ***ՀՀԷՆ-ԳՀԱՇՁԲ-22/66***-**635-22** ծածկագրով պետական գնման պայմանագիր (այսուհետ նաև` Պայմանագիր):

 Պայմանագրի 1.1 կետի համաձայն՝ Կապալառուն պարտավոր էր Պայմանագրով սահմանված կարգով, նախատեսված ծավալներով, ձևով և ժամկետներում կատարել Պայմանագրի N 1 Հավելվածով սահմանված ծավալաթերթ-նախահաշվով **նախատեսված վարչական շենքի սանհանգուցների վերանորոգման աշխատանքները։**

 Համաձայնագրով սահմանված ժամանակացույցի համաձայն՝ աշխատանքների կատարման ժամկետ է սահմանվել՝ 2023 թվականի՝ մարտի 19-ը, որը աշխատանքների իրականացման նման դանդաղ տեմպերի և ոչ պատշաճ կազմակերպման պարագայում ակնհայտորեն անհնար է։

 Պայմանագրի 3.1.4-րդ կետի համաձայն՝ Պատվիրատուն իրավունք ունի միակողմանի լուծել պայմանագիրը և պահանջել հատուցելու իրեն պատճառված վնասները, եթե.

 ա) Կապալառուն ժամանակին չի սկսում աշխատանքի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար,

 բ) Կապալառուն խախտել է պայմանագրի 1.3 կետում նախատեսված ժամկետը (ներառյալ օրացուցային գրաֆիկը)։

 Պայմանագրի 8.11-րդ կետի համաձայն՝ Կապալառուի կողմից ստանձնած պարտավորությունները չկատա­րելու կամ ոչ պատշաճ կատարելու հիմքով պայմանագիրն ամբողջությամբ կամ մասնակի միակողմանի լուծելու մասին ծանուցումը Պատվիրատուն հրապարակում է www.procurement.am հասցեով գործող ինտերնետային կայքի «Պայմանագրերը միակողմանի լուծելու մասին ծանուցումներ» բաժնում` նշելով հրապարակման ամսաթիվը: Կապալառուն, պայմանագիրը միակողմանի լուծելու վերաբերյալ համարվում է պատշաճ ծանուցված` ծանուցումը սույն կետով սահմանված հրապարակվելուն հաջորդող օրվանից: Պայմանագիրն ամբողջությամբ կամ մասնակի միակողմանի լուծելու մասին ծանուցումը տեղեկագրում հրապարակվելու օրը Պատվիրատուն այն ուղարկվում է նաև Կապալառուի էլեկտրոնային փոստին:

 Ելնելով վերոգրյալից՝ ինչպես նաև հաշվի առնելով այն հանգամանքը, որ ընկերությունը խախտել է պայմանագրով սահմանված պարտավորությունները, ՀՀ Էկոնոմիկայի նախարարությունը միակողմանի լուծում է 26.10.2022 թվականին կնքված **ՀՀ էկոնոմիկայի նախարարության վարչական շենքի սանհանգուցների վերանորոգման աշխատանքների թիվ ՀՀԷՆ-ԳՀԱՇՁԲ-22/66-635-22  ծածկագրով պետական գնման պայմանագիրը**, իսկ պատշաճ ծանուցումն ապահովելու նպատակով՝ կիրառում է ՀՀ կառավարության 2017 թվականի մայիսի 4-ի թիվ 526-Ն որոշմամբ հաստատված «Գնումների գործընթացի կազմակերպման մասին» կարգի 33-րդ կետի 17-րդ ենթակետով և Պայմանագրի 8.11-րդ կետով սահմանված դրույթները:

Միաժամանակ տեղեկացնում ենք, որ համաձայն «Գնումների մասին» օրենքի (այսուհետ նաև՝ Օրենք) 6-րդ հոդվածի 1-ին մասի 6-րդ կետի «ա» ենթակետի՝ Ընկերությունը կներառվի գնումների գործընթացին մասնակցելու իրավունք չունեցող մասնակիցների ցուցակում: Մասնակիցն ընդգրկվում է նշված ցուցակում, եթե՝ խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է **պատվիրատուի կողմից պայմանագրի միակողմանի լուծմանը** կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը:

|  |  |  |
| --- | --- | --- |
| Հարգանքով` |  | ԿԱՐԵՆ ՍԱՐԳՍՅԱՆ |

Կատարող՝

Խորհրդական, Գայանե Դանիելյան